Majd' háromnegyed órát kirándultatta egy szőlőhegyen az utasokat a pécsi "gyorsjárat"
Az RTL Klub nézője szerint a buszvezető meglátogathatta egy ismerősét a Nagykanizsa melletti szőlőhegyen, ezért az utasok közel háromnegyed órát vártak az útba nem eső földúton a busz fedélzetén. A járatot üzemeltető társaság szerint a sofőr csak eltévedt.
Nem kívánt kirándulásra vitte vasárnap délután az utasokat a Zalaegerszegről Pécsre tartó helyközi gyorsjárat sofőrje.

Az RTL Klub egyik nézője által küldött felvételen az látszik, ahogy egy kihalt földúton áll a busz Nagykanizsa határában. A néző szerint a sofőr egy ismerősét látogatta meg a kies tájon, amerre a Pécsre tartó menetrend szerinti busznak amúgy semmi keresnivalója nem lett volna.

A busz Pécsre 22 perc késéssel érkezett, de az utas szerint csak azért, mert

  a sofőr száguldozással behozott egy csomót a késésből.

A járatot üzemeltető Dél-dunántúli Közlekedési Központ elnézést kért az utasoktól, de szerinte a sofőr csak eltévedt, és az, akivel beszélgetett, csak segített neki visszatalálni az útra.

Ide kattintva eléri a Nyüzsi további cikkeit, azonnali véleményeket, érdekességeket, szórakoztató mémeket, gifeket, videókat.
szőlőhegy távolsági busz Nagykanizsa busz nyüzsi Pécs Dél-Dunántúli Közlekedési Központ